Raġel weġġa' gravi wara li waqa' minn sellum, f'Pembroke. L-aċċident seħħ aktar kmieni llum, għall-ħabta tal-11:30am, f'residenza fi Triq Fra Ġużeppe, Pembroke. Mill-investigazzjonijiet preliminari rriżulta li raġel ta' 58 sena residenti Pembroke waqa' madwar sular waqt li kien qiegħed fuq sellum. Fuq il-post issejjaħ tim mediku u ambulanza ħaditu l-Isptar Mater Dei għall-kura, fejn ġie ċċertifikat bi ġrieħi gravi. Membri mid-Dipartiment tal-Protezzjoni Ċivili kienu wkoll fuq il-post sabiex jassistu. L-investigazzjonijiet mill-Pulizija għadhom għaddejjin.